Temeljem čl. 126. i 127. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17) i čl. 41. i 44. Zakona o ustanovama (NN 76/93, 29/97, 47/99, 35/08), te čl. 86. i 106. Statuta Osnovne škole Zrinskih i Frankopana Otočac, Školski odbor raspisuje:

NATJEČAJ
ZA IZBOR I IMENOVANJE RAVNATELJA/ICE ŠKOLE

I.
Ravnatelj školske ustanove mora ispunjavati sljedeće uvjete:
1) završen studij odgovarajuće vrste za rad na radnom mjestu učitelja, nastavnika ili stručnog
suradnika u školskoj ustanovi u kojoj se imenuje za ravnatelja, a koji može biti:
a) sveučilišni diplomski studij ili
b) integrirani preddiplomski i diplomski sveučilišni studij ili
c) specijalistički diplomski stručni studij;
2) uvjete propisane člankom 106. Zakona o odgoju i obrazovanju u osnovnoj i srednjoj školi,
3) najmanje osam godina staža osiguranja u školskim ili drugim ustanovama u sustavu
obrazovanja ili u tijelima državne uprave nadležnim za obrazovanje, od čega najmanje pet
godina na odgojno-obrazovnim poslovima u školskim ustanovama.
(2) Osim osobe koja je završila neki od studija iz stavka 1. podstavka 1. ovoga članka,
ravnatelj osnovne škole može biti i osoba koja je završila stručni četverogodišnji studij za
učitelje kojim se stječe 240 ECTS bodova.
(3) Iznimno, osoba koje ne ispunjava uvjete iz stavka 1. podstavka 1. ili stavka 2. ovoga
članka, može biti ravnatelj osnovne škole, ako u trenutku prijave na natječaj za ravnatelja
obavlja dužnost ravnatelja u najmanje drugom uzastopnom mandatu, a ispunjavala je uvjete
za ravnatelja propisane Zakonom o osnovnom školstvu (»Narodne novine«, br. 59/90., 26/93.,
27/93., 29/94., 7/96., 59/01., 114/01. i 76/05.).

II.
Prijavi na natječaj potrebno je priložiti:
- životopis,
- domovnicu,
- diplomu o stečenoj stručnoj spremi,
- dokaz o radnom iskustvu u odgojno-obrazovnom radu (elektronički zapis od HZMO-a),
- dokaz o položenom stručnom ispitu odnosno dokaz da je osoba oslobođena obveze polaganja stručnog ispita,
- uvjerenje o nekažnjavanju (dokaz da ne postoje zakonske zapreke za zasnivanje radnog odnosa u školskoj ustanovi u smislu čl. 106. Zakona o odgoju i obrazovanju u osnovnoj i srednjoj školi – ne starije od 30 dana).
III.
Ravnatelj se imenuje na vrijeme od 5 godina.

IV.
Prijave s dokazima o ispunjavanju uvjeta natječaja u izvorniku ili ovjerenoj preslici u roku od 8 dana od dana objave natječaja, kandidati dostavljaju u zatvorenoj omotnici, preporučenom poštom na adresu:

Osnovna škola Zrinskih i Frankopana Otočac, s naznakom „Prijava po natječaju za izbor i imenovanje ravnatelja/ice škole – ne otvarati“.

Na natječaj se mogu javiti osobe oba spola (čl.13. Zakona o ravnopravnosti spolova, NN 82/08.),
Nepravovremene i nepotpune prijave neće se razmatrati.
O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

KLASA: 602-02/17-13/02
URBROJ: 2125/21-11-17-01
U Otočcu, 05. listopada 2017. god.